A magyar válogatottban 1995-ben mutatkozott be és 2001-ig 131 alkalommal szerepelt a nemzeti együttesben. 1995-ben az osztrák-magyar közös rendezésű világbajnokságon az ezüstérmes csapat tagja volt. A következő évben az atlantai olimpián bronzérmet szerzett a csapattal. A csapat tagjaként a Köztársaság Ezüstkeresztje érdemrendet vehette át Göncz Árpád köztársasági elnöktől. 1998-ban Európa-bajnoki bronzérmes Hollandiában. 2000-ben a Sydney-i olimpián ezüstérmet szerzett csapat kapusa.